laion/Wikipedia-Exotic huggingface dataset:
ჟან რადვანი

ჟან რადვანი (ფრანგ. Jean Radvanyi; დ. 1949) — ფრანგი გეოგრაფი. დაამთავრა პარიზის აღმოსავლეთის ენებისა და ცივილიზაციების ინსტიტუტი რუსული ენის სპეციალობით. დენი დიდროს სახელობის პარიზის უნივერსიტეტის გეოგრაფიის სახელმწიფო დოქტორი. არის INALCO-ს პროფესორი, სადაც 1992 წლიდან ხელმძღვანელობს პოსტ-საბჭოთა სახელმწიფოების მედია ობსერვატორიას. 2002 წლიდან რუსეთის და ევრაზიის კვლევითი ცენტრის ხელმძღვანელია. ამჟამად მოსკოვის ფრანგულ-რუსული კვლევითი ცენტრის დირექტორი. ჟან რადვანი არის ქალაქ ლაიფციგში ლაიბნიცის სახელობის ქვეყანათმცოდნეობის ინსტიტუტის სამეცნიერო საბჭოს წევრი. ჟურნალ „Slovo“-ს რედაქტორი. ქართველ გეოგრაფთან ნიკოლოზ ბერუჩაშვილთან ერთად ავტორია ატლასისა — „კავკასიის გეოპოლიტიკური ატლასი“. Atlas géopolitique du Caucase. P.: Publications Langues’O, 1996 (41 რუკა, თანაავტორი ნ. ბერუჩაშვილი). La nouvelle Russie. P.: Armand Colin, 2007 (მე-4 გამოცემა.); Atlas du Monde diplomatique. P.: Armand Colin, 2006; La Russie entre deux mondes (La documentation photographique, N°8045). P.: Documentation Française, 2005; ჟან რადვანი დაარქივებული 2010-06-03 საიტზე Wayback Machine. (რუსული) ჟან რადვანი – საინტერესო ცნობები (რუსული) ↑ 1.0 1.1 1.2 1.3 1.4 1.5 Bibliothèque nationale de France Record #11920997z // BnF catalogue général — Paris: BnF. <a href="https://wikidata.org/wiki/Track:Q90"></a><a href="https://wikidata.org/wiki/Track:Q193563"></a><a href="https://wikidata.org/wiki/Track:Q15222191"></a> ↑ Persée — 2005. <a href="https://wikidata.org/wiki/Track:Q252430"></a> ↑ 3.0 3.1 Agence bibliographique de l'enseignement supérieur (France) Système universitaire de documentation — Montpellier: ABES, 2001. <a href="https://wikidata.org/wiki/Track:Q2826570"></a><a href="https://wikidata.org/wiki/Track:Q2597810"></a> ↑ Agence bibliographique de l'enseignement supérieur (France) Système universitaire de documentation — Montpellier: ABES, 2001. <a href="https://wikidata.org/wiki/Track:Q2826570"></a><a href="https://wikidata.org/wiki/Track:Q2597810"></a> ↑ ჟან რადვანი, ბიოგრაფიული ცნობები[მკვდარი ბმული] (რუსული) ↑ პერსონა. ჟან რადვანი დაარქივებული 2012-06-23 საიტზე Wayback Machine. (რუსული)
შაკილ ო’ნილი

შაკილ რეშოუნ ო’ნილი (ინგლ. Shaquille Rashaun O'Neal დ. 6 მარტი 1972) — ამერიკელი პროფესიონალური კალათბურთის მოთამაშე, რომელმაც კარიერა 2011 წელს დაასრულა, ასევე ყოფილი რეპერი და ახლანდელი ანალიტიკოსი NBA-ის ტელევიზიაში. მისი სიმაღლე 2,16 მ, ხოლო 147 კგ იყო ერთ-ერთი ყველაზე მძიმე მოთამაშე NBA-ის ისტორიაში. 19 წლიანი კარიერის მანძილზე, ო’ონილი იყენებდა მის ფიზიკურ აღნაგობას კარგად, რაც ეხმარებოდა მას მოხსნებში ერთ-ერთი საუკეთესო მოთამაშე ყოფილიყო. Shaq Attaq! (1994) A Good Reason to Look Up (1998) Shaq and the Beanstalk and Other Very Tall Tales (1999) Shaq Talks Back (2002) Shaq Uncut: My Story (2011) Shaqtin' a Fool (2011) კარიერის სტატისტიკა NBA-ზე და basketball-reference-ზე დაარქივებული 2012-05-08 საიტზე Wayback Machine. შაკი imdb-ზე შაკილ ონილი დაარქივებული 2012-09-16 საიტზე Wayback Machine.
პიკ-დ’არტსინოლი

პიკ-დ’არტსინოლი (ფრანგ. Pic d'Artsinol) — მთა პენინის ალპებში, შვეიცარიაში. მდებარეობს ევოლენის მუნიციპალიტეტის დასავლეთით, ვალეს კანტონში. სიმაღლე 2 998 მეტრი. Pic d'Artsinol on Hikr
ქალთა ნაციონალური საკალათბურთო ასოციაცია

ქალთა ნაციონალური საკალათბურთო ასოციაცია (ინგლ. Women's National Basketball Association, WNBA) — ქალთა პროფესიონალური საკალათბურთო ლიგა აშშ-ში, სადაც ამჟამად 12 გუნდია თავმოყრილი. ლიგა დაარსდა 1996 წლის 24 აპრილს, როგორც ქალთა NBA-ის ლიგა. ლიგამ ასპარეზობა 1997 წლიდან დაიწყო. რეგულარული სეზონი ტარდება ივნისიდან სექტემბრამდე, ხოლო WNBA-ის ფინალური სერია ოქტომბრის თვეში. ბევრ WNBA-ის გუნდს ჰყავს პარკეტის პარტნიორი NBA-ში და იყოფენ იგივე არენას. კონექტიკუტ სანი, სიეტლ სტორმი და ტულსა შოკი არიან მხოლოდ ის წევრები, რომლებიც არენას არ იყოფენ NBA-ის გუნდებთან (მიუხედავად ამისა, სტორმს ჰყავდა ასეთი პარტნიორი სიეტლ სუპერსონიქსის სახით, სანამ გუნდი არ გადავიდოდა ოკლაჰომა-სიტიში). 4 გუნდი, ატლანტა დრიმი და ლოს-ანჯელეს სპარკსის ჩათვლით, არიან დამოუკიდებელი მფლობელებით. ეს დამოუკიდებელი მფლობელები ძალიან მნიშვნელოვანია WNBA-ის გაზრდაში. თუმცა იყო პერიოდი, როდესაც ყველა გუნდს NBA ფლობდა. NBA ოფიციალური WNBA საიტი WNBA სტატისტიკა Basketball-Reference.com-ზე დაარქივებული 2021-02-14 საიტზე Wayback Machine. Women's Basketball Online's WNBA სექცია დაარქივებული 2012-03-17 საიტზე Wayback Machine. WNBA WNBA ოფიციალური 2006 წესების ცვლილებები WNBA introduced the Sixth Woman of the Year award Atlanta announces Team Name პროფესიონალური კალათბურთი დაარქივებული 2012-11-03 საიტზე Wayback Machine. WNBAcards.com
ტრუბელშტოკი

ტრუბელშტოკი (გერმ. Trubelstock) — მთა ბერნის ალპებში, შვეიცარიაში. მდებარეობს ვალეს კანტონში, ქალაქ სიერის სიახლოვეს. გადაჰყურებს მდინარე რონის ხეობას. მისი მწვერვალი აღმართულია ლე-უტანისა და ლეკერბადის ხეობებს შორის. Trubelstock on Hikr
მონ-ბონვენი

მონ-ბონვენი (ფრანგ. Mont Bonvin) — მთა ბერნის ალპებში, შვეიცარიაში. მდებარეობს ვალეს კანტონში; გადაჰყურებს სათხილამურო კუროტრ კრან-მონტანას. მწვერვალიდან რამდენიმე კმ-ით ჩრდილოეთით გაივლის საზღვარი ბერნის კანტონთან. მონ-ბონვენი აღმართულია პლენ-მორტის მყინვარის სიახლოვეს. Mont Bonvin on Hikr
მაასტრიხტი

მაასტრიხტი (ნიდერლ. Maastricht) — ქალაქი სამხრეთ-აღმოსავლეთ ნიდერლანდებში, მდინარე მაასის ნაპირზე. ლიმბურგის პროვინციის ადმინისტრაციული ცენტრი. ბელგიის სახელმწიფო საზღვრიდან 3 კილომეტრში. შიგა წყლის გზების კვანძი. 2011 წლის აღწერის მონაცემებით ქალაქის მოსახლეობა უდრის 121,164 ადამიანს. ძველი ქალაქი განვითარდა ორი ძირითადი ცენტრის — ონზე-ლივე-ვრაუსა (X-XVI საუკუნეები, უმთავრესად XII საუკუნე) და სინტ-სერვასკერკის (მთავარი მშენებლობა — X-XV საუკუნეები) ეკლესიების, აგრეთვე სავაჭრო ცენტრის — მარქტის მოედნის ირგვლივ. რომის ეპოქაში მაასტრიხტის ადგილას მოქმედებდა მნიშვნელოვანი გზაჯვარედინი მდინარე მაასზე. ამ მხარეების პირველმა ეპისკოპოსმა სერვაას მაასტრიხელმა თავის რეზიდენციად მაასტრიხტი 382 წელს არჩია. როგორც ქვემო მიწების რელიგიური ცენტრი მნიშვნელობას ინარჩუნებდა 721 წლამდე, მანამ სანამ არ იქნა მოკლული ეპისკოპოსი ლამბერტ მაასტრიხელი, რის შედეგადაც კათედრა ქალაქ ლიეჟში გადაიტანეს. შუა საუკუნეებში მაასტრიხტის სენიორებად მიიჩნეოდნენ ერთდროულად ლიეჟის საეპისკოპოსოს თავადი და ბრაბანტის ჰერცოგი. 1632 წელს ქალაქი გაათავისუფლეს ჰოლანდიელებმა და იგი ნიდერლანდების შეერთებული პროვინციების რესპუბლიკაში შევიდა, თუმცა მმართველობას მასზე ამსტერდამიც ახორციელებდა და ლიეჟიც. ბელგიის რევოლუციის (1830-1832) დროს ლამის ბელგიის შემადგენლობაში შევიდა. ადგილმდებარეობის განსაკუთრებულობის გამო რესპუბლიკის პირველი ქალაქი გახდა. 1940 წელს ქალაქს თავს დაესხა ფაშისტური გერმანია, თუმცა ერთი წლის შემდეგ მაასტრიხტი გაათავისუფლეს. 1992 წლის 7 თებერვალს მაასტრიხტში ხელი მოაწერეს ევროპის გაერთიანების 13 სახელმწიფოს – ბელგიის, დანიის, გფრ-ს, ესპანეთის, ირლანდიის, იტალიის, ლუქსემბურგის, ნიდერლანდების, პორტუგალიის, საბერძნეთის, საფრანგეთის, დიდი ბრიტანეთისა და ჩრდილოეთი ირლანდიის წარმომადგენლებმა, რის შედეგად ევროკავშირს ჩაეყარა საფუძველი. ხუროთმოძღვრული ძეგლებიდან აღსანიშნავია: გოტიკური — დომინიკელთა და სინტ-იანსკერკის ეკლესიები, ძველი რატუშა. ბაროკული — იეზუიტების და ავგუსტინელების ეკლესიები; ბაროკულ-კლასიცისტური — ბონეფანტენის მონასტერი. დამახასიათებელია ზომიერად რბილი კლიმატი. განვითარებულია ტურიზმი. ქალაქში არის მაასტრიხტის უნივერსიტეტი (1976), აეროპორტი. ლიეჟი —  ბელგია კობლენცი — გერმანია ელ-რამა —  ნიკარაგუა ჩენდუ —  ჩინეთი ოფიციალური საიტი მაასტრიხტი — სტატია ენციკლოპედია ბრიტანიკიდან (ინგლისური)
მიტაგშტოკი

მიტაგშტოკი (გერმ. Mittagstock) — მთა ურნერის ალპებში, შვეიცარიაში. მდებარეობს ურის კანტონში; გადაჰყურებს გეშენერალპზეეს ტბას. აღმართულია ქედზე, რომელიც გეშენერტალის ხეობას ურზერენტალის ხეობისგან ჰყოფს. Mittagstock on Hikr
აუგსტბორდჰორნი

აუგსტბორდჰორნი (გერმ. Augstbordhorn) — მთა პენინის ალპებში, შვეიცარიაში. მდებარეობს ვალეს კანტონში; გადაჰყურებს შტალდენის მუნიციპალიტეტს. მწვერვალისკენ მიემართება რამდენიმე საფეხმავლო ბილიკი. Augstbordhorn on Hikr
NBA-ის განვითარების ლიგა

NBA-ის განვითარების ლიგა (ან უბრალოდ D-ლიგა) (ინგლ. NBA Development League (D-League)) — ნაციონალური საკალათბურთო ასოციაციის ოფიციალური მინორული ლიგა. 2005 წლამდე ცნობილი იყო როგორც ნაციონალური საკალათბურთო განვითარების ლიგა (ინგლ. National Basketball Development League (NBDL)). 2001 წლის შემოდგომაზე ლიგამ 8 გუნდთან ერთად დაიწყო ასპარეზობა. 2005 წლის მარტში, NBA-ის რწმუნებულმა დევიდ სტერნმა განაცხადა მომავლის გეგმები, რომ აპირება NBA-ს D-ლიგის გაზრდას 15 გუნდამდე და განევითარებინა როგორც ნამდვილი მინორული ლიგის სისტემით, რომლითაც ნებისმიერ D-ლიგის გუნდს ეყოლებოდა ერთი ან უფრო მეტი მოკავშირე გუნდი NBA-ში. 2011-12 წლების სეზონისთვის, ლიგა 16 გუნდამდე გაიზარდა. 2010-11 წლების NBA სეზონის დასასრულს, 23% NBA მოთამაშეებისა ჰქონდა დრო გატარებული D-ლიგაში. ნაციონალური საკალათბურთო ასოციაცია D-ლიგის ოფიციალური საიტი D-ლიგა – Basketball-Reference.com-ზე დაარქივებული 2009-04-18 საიტზე Wayback Machine. DraftExpress.com D-ლიგის ბლოგზე დაარქივებული 2007-10-11 საიტზე Wayback Machine. NBA D-ლიგა Twitter-ზე NBA D-ლიგა Facebook-ზე NBA D-ლიგა Flickr-ზე NBA D-ლიგა YouTube-ზე NBA D-ლიგა Tumblr-ზე
NBA 2K (სერიები)

NBA 2K — საკალათბურთო ვიდეო თამაშების სერია შემუშავებული 1999 წელს. 1999 წლიდან მოყოლებული გამოიცემა დღემდე. The NBA 2K სერია, თავდაპირველად იყო ექსკლუზივი Dreamcast-ის პლატფორმისთვის. 2004 წლამდე გამოსცემდა კომპანია Sega, ხოლო 2005 წლიდან მოყოლებული გამოსცემს 2K Sports. თამაშისს ფრენჩაიზი შემუშავებული იქნა კომპანია Visual Concepts-ის მიერ. NBA 2K-ის კონკურენტი ბაზარზე არის EA Sports-ის ვიდეო თამაშების სერია NBA Live. პირველი 4 თამაში სერიისა დაკავშირებულია კომენტატორ ბობ სტილ და როდ ვესტთან (ბეუ არეა სპორტული რადიოს წამყვანები ბობ ფიტზჯერალდი და როდ ბრუკსი, რომლებიც KNBR 680 სიხშირეზე მუშაობდნენ სან-ფრანცისკოში. მათ რადიო შოუს ასევე „ფიტზი და ბრუკსი“ ერქვა), თუმცა NBA 2K3-იდან მოყოლებული, შემქმნელებმა ცვლილებებისთვის ისეთი კომენტატორები აიყვანეს, როგორებიც არიან ბილ უოლტონი, ტომ ტოლბერტი, კევინ ფრეზიერი, მიშელ ტეფოია და ბობ ფიტზჯერალდი. ფერები და თამაშის მიხედვით კომენტარები NBA 2K6, NBA 2K7 და NBA 2K8 -ში შექმნილი იქნა კევინ ჰარლენის და კენი სმითის მიერ. პიტერ ბარტო არის PA გამომცხადებელი. NBA 2K9 კომენტარები დაკავშირებულია კევინ ჰარლენთან და კლარკ კელოგთან, ასევე შერილ მილერთან, რომელმაც ასევე მონაწილეობა მიიღო NBA 2K10 კომენტატორობაში. 2002 წელს, სეგამ შეიტანა ამერიკული ტელევიზია ქსელში, ESPN-ის ბრედი სეგას ახალ ვიდეო თამაშში. ESPN ბრენდი გამოყენებული იქნა 3 თამაშისთვის, მეორე მათგანს სახელიც კი ESPN NBA Basketball გადაერქვა, მას შემდეგ კი ESPN-მა EA Sports-თან 15 წლიან კონტრაქტს მოაწერა ხელი. 2005 წელს სეგამ გაყიდა NBA 2K სერიები Visual Concepts-თან ერთად Take-Two Interactive-ზე. დღეს სერიები გამოდის როგორც 2K სპორტი, რომელსაც Take-Two უშვებს. PlayStation 3 ვერსია NBA 2K7 იყო პირველი ვერსია რომელიც სენსორულ მოძრაობაზეც იყო დაყრნობილი, განსაკუთრებით ამის შეგრძნება საჯარიმოს სროლის დროს შეიძლებოდა, რომელიც რეალურის მსგავსად ხდებოდა, მაგრამ ეს პროექტი არ იქნა გაგრძელებული მომდევნო სერიებში. NBA 2K11 იყო პირველი გამოშვება, როდესაც ვიდეო თამაში 3D გამოსახულებაში შეგეძლო გეთამაშა, თუმცა ეს შესაძლებლობა შეგეძლო მიგეღო მხოლოდ PlayStation 3 და Xbox 360-ის ვერსიებზე. NBA 2K12 გახდა პირველი თამაში სერიიდან, რომელსაც გააჩნდა PlayStation Move-ის მხარდაჭერა, ხოლო რაც შეეხება NBA 2K14, იგი იყო პირველი თამაში სერიიდან, რომელიც გამოვიდა ახალი თაობის კონსოლებზე, როგორებიც არის PlayStation 4 და Xbox One. NBA 2K12 ოფიციალური საიტი ↑ Flysenberg. index - NBA2k. Reddit. ციტირების თარიღი: 15 თებერვალი 2015. ↑ NBA 2K7 Playstation 3 Features დაარქივებული 2012-09-30 საიტზე Wayback Machine. www.2ksports.com
ოვერეისელი

ოვერეისელი (ნიდერლ. Overijssel) — პროვინცია ნიდერლანდებში, მდებარეობს ქვეყნის ცენტრალურ-აღმოსავლეთ ნაწილში. სახელი ოვერეისელი „მდინარე ისელის გასწვრივ მდებარე მიწებს“ ნიშნავს. დედაქალაქია ზვოლე, უდიდესი ქალაქი კი ენსხედე. 2006 წლის მონაცემებით მოსახლეობა 1 113 529 ადამიანს შეადგენს. სამხრეთ-აღმოსავლეთით, პროვინციის რელიეფი ძირითადად ქვიშიანია. მიედინება რამდენიმე პატარა მდინარე, მათ შორის რეგე და დინკელი. ჩრდილოეთ ნაწილი ერთ დროს ტორფნარით ყოფილა დაფარული, რომელიც მშრალ და უფრო ნაყოფიერ სამხრეთს დრენთესგან გამოყოფდა. ამჟამად მისი, როგორც საწვავის ფართო ექსპლუატაცია ხდება. უკიდურეს ჩრდილო-დასავლეთში დომინირებს ტბების სისტემა. პროვინციის უმაღლესი წერტილი ზღვის დონიდან 89 მეტრზე მდებარეობს. თავის ისტორიის საწყისებზე, ოვერეისელი ოვერსტიხტის სახელით იყო ცნობილი და თანამედროვე დრენთეს დიდ ნაწილსაც მოიცავდა. 1336 წელს ის გელდერნის საჰერცოგოს შემადგენლობაში შევიდა, თუმცა 1347 წელს უტრეხტის საეპისკოპოსოს გადაეცა. 1528 წელს საეპისკოპოსომ ის იმპერატორ კარლოს V-ს გადასცა. სწორედ ამ დროს ეწოდა პროვინციას თანამედროვე სახელი. ნიდერლანდების პროვინციები ოფიციალური საიტი დაარქივებული 2006-06-15 საიტზე Wayback Machine.
სამხრეთი ჰოლანდია

სამხრეთი ჰოლანდია (ნიდერლ. Zuid-Holland) — პროვინცია ნიდერლანდებში, მდებარეობს ქვეყნის ჩრდილოეთ ნაწილში, ჩრდილოეთის ზღვის სანაპიროზე. დედაქალაქია ჰააგა, უმსხვილესი ქალაქი კი როტერდამი. სამხრეთი ჰოლანდია მსოფლიოში ერთ-ერთი ყველაზე მჭიდროდ დასახლებული და ინდუსტრიალიზებული ადგილია. ფართობი 3 403 კმ²-ია, მოსახლეობა კი 2009 წლის მონაცემებით 3 502 595 ადამიანს შეადგენს. მისი მოსახლეობის სიმჭიდროვის მაჩვენებელი ასევე უდიდესია მთელ ნიდერლანდებში. პროვინცია ადმინისტრაციულად 72 მუნიციპალიტეტად იყოფა. ისტროიის მანძილზე, სამხრეთ ჰოლანდია ჰოლანდიის რეგიონის განუყოფელი ნაწილი იყო. IX-XVI საუკუნეებში ჰოლანდია საღვთო რომის იმპერიაში შემავალი საგრაფო იყო და ჰოლანდიის გრაფების მიერ იმართებოდა. XVI საუკუნიდან 1795 წლამდე, ჰოლანდია გაერთიანებული პროვინციების რესპუბლიკის უმდიდრესი და ყველაზე მნიშვნელოვანი პროვინცია იყო. ნიდერლანდების პროვინციები Province of South Holland website დაარქივებული 2008-04-07 საიტზე Wayback Machine. English home page on Province of South Holland website დაარქივებული 2008-04-07 საიტზე Wayback Machine. Tourist information about South Holland დაარქივებული 2012-02-11 საიტზე Wayback Machine. Basic information about South Holland დაარქივებული 2008-10-18 საიტზე Wayback Machine. Basic information about municipalities დაარქივებული 2005-02-08 საიტზე Wayback Machine.
სიეტლ სუპერსონიქსი

სიეტლ სუპერსონიქსი (ინგლ. Seattle SuperSonics) — ყოფილი პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში (NBA) გამოდიოდა სუპერსონიქსი მდებაეობდა სიეტლის არეაში, ვაშინგტონის შტატში. სიეტლი მოღვაწეობის დროს თამაშობდა წყნარი ოკეანის და ჩრდილო-დასავლეთ დივიზიონებში. გუნდი დაარსდა 1967 წელს და არსებობდა 2008 წლამდე. 2007-08 წლების დასრულების შემდეგ, სუპერსონიქსი გადავიდა ოკლაჰომა-სიტიში და გახდა ოკლაჰომა-სიტი თანდერი.
რედ ორბეხი

„არნოლს ჯეიკობ რედ ორბეხი“ (ინგლ. Arnold Jacob "Red" Auerbach დ. 1917 წლის 20 სექტემბერს - 2006 წლის 28 ოქტომბერი) — ამერიკელი, ვაშინგტონ კეპიტოლზის, თრი-სიტიზ ბლექჰოუქსის და ბოსტონ სელტიქსის მთავარი მწვრთნელი. მას შემდეგ, რაც მან მწვრთნელის პოსტიდან წასვლის შესახებ განაცხადა, მან დაიწყო მსახურობა ბოსტონ სელტიქსის ოფისში პრეზიდენტის პოზიციაზე, სადაც პოსტს გარდაცვალებამდე ინარჩუნებდა. როგორც მწვრთნელმა, მან მოახერხა 938 მატჩის მოგება (მწვრთნელობიდან წასვლის დროს რეკორდი იყო) და 9 ჩემპიონის ტიტულის მოპოვება (მოგვიანებით ფილ ჯექსონმა გადაასწრო). როგორც გენერალურმა მენეჯერმა და გუნდის პრეზიდენტმა, სელტიქსმა კიდევ 7 NBA-ის ტიტული მოიგო, რაც მისი 29-წლიანი კარიერის განმავლობაში 16 თასი იყო. ამით ის ერთ-ერთი ყველაზე წარმატებული ოფიციალური გუნდის პირი გახდა ჩრდილო ამერიკის პროფესიონალურ სპორტის ისტორიაში. ის ასევე დასახელებული იქნა NBA-ის ისტორიის 10 საუკეთესო მწვრთნელს შორის. ↑ 1.0 1.1 May, Peter (October 29, 2006). „Auerbach, pride of the Celtics, dies“. Boston.com. ციტირების თარიღი: July 10, 2007. ↑ Red Auerbach biography. JockBio.com. დაარქივებულია ორიგინალიდან — თებერვალი 18, 2012. ციტირების თარიღი: July 10, 2007.
ცინცინატი როიალზი

ცინცინატი როიალზი (ინგლ. Cincinnati Royals) — პროფესიონალური საკალათბურთო გუნდი ნაციონალურ საკალათბურთო ასოციაციაში. დააარსა ლესტერ ჰარისონმა ნიუ-იორკის შტატის ქალაქ როჩესტერში. მოგვიანებით გუნდი გადავიდა ჯერ ცინცინატში (ოჰაიოს შტატი), ხოლო შემდეგ კანზას-სიტიში (მისურის შტატი). იმ დროს კანზას-სიტიში არსებობდა ბეისბოლის გუნდი კანზას-სიტი როიალზის სახელით, აქედან გამომდინარე ცინცინატი როიალზი ვერ აირჩევდა იგივე სახელს და არჩევანი კანზას-სიტი კინგსზე შეჩერდა. ამჟამად გუნდი ნაციონალურ საკალათბურთო ასოციაციაში გამოდის, როგორც საკრამენტო კინგსი.
NBA-ის საზაფხულო ლიგა

NBA-ის საზაფხულო ლიგა, ლას-ვეგასის საზაგხულო ლიგა ან ლას-ვეგას NBA-ის საზაფხულო ლიგა — პერიოდი, როდესაც NBA-ის გუნდები იკრიბებიან ერთად, რომ სცადონ შემადგენლობებთან დაკავშირებული სხვადასხვა როტაციები, რაც რეგულარულ სეზონში დაეხმარება. ძირითადად, ეს არის ახალბედების შერეული და ასევე ახალგაზრდა სკამზე მჯდომი მოთამაშეების პრაქტიკა, თუ როგორ თამაშობენ სხვა მოთამაშეებთან ერთად. ზოგჯერ, დრაფტზე არ აყვანილი მოთამაშეები არიან მიწვეულები, რომ იქნას დაკვირვებული თუ როგორ შეუძლია წარმოაჩინოს თავი, რის გამოც გუნდს შეუძლია გადაწყვიტოს, გაუფორმოს თუ არა კონტრაქტი ახალ მოთამაშეებს. ეს ლიგა ეხმარება გულშემატკივრებს და მედიის წარმომადგენლებს რომ დააკვირდნენ ახალბედებს, თუ როგორ წარმოაჩენენ ისინი ახალი NBA-ის სეზონში თავს. NBA-ის საზაფხულო ლიგა ასევე არის ძველი დრაფტებისთვის ან მოთამაშეებისთვის, რომლებიც აღარ არიან გუნდებში, წარმოაჩინონ თავი NBA-ის შემადგენლობისთვის. ლიგა არის ერთ-ერთი იმ ორი საზაფხულო პრო ლიგიდან, რომელიც აშშ-ში ტარდება. მეორე საზაფხულო პრო ლიგა არის ორლანდოს საზაფხულო ლიგა. ლას ვეგასის საზაფხულო ლიგას ინაუგურაციის სეზონი 2004 წელს ჰქონდა კალათბურთის პარკეტზე ნევადას უნივერსიტეტში (ნევადა) 6 NBA-ის გუნდთან ერთად: ბოსტონ სელტიქსი, კლივლენდ კავალიერსი, დენვერ ნაგეტსი, ორლანდო მეჯიკი, ფინიქს სანსი და ვაშინგტონ უიზარდსი, რომლებმაც ტოტალურად 13 მატჩი ჩაატარეს. 3 წარმატებული საზაფხულო ლიგის შემდეგ, ლიგა 16 გუნდამდე და ტოტალურად 40 მატჩამდე გაიზარდა. 2005 წლისთვის ლიგაში 15 გუნდი იყო: ბოსტონ სელტიქსი, ჩიკაგო ბულზი, კლივლენდ კავალიერსი, დალას მევერიქსი, დენვერ ნაგეტსი, დეტროიტ პისტონსი, გოლდენ-სტეიტ უორიორსი, ლოს-ანჯელეს კლიპერსი, ნიუ-ჯერსი ნეტსი, ნიუ-ორლეან ჰორნეტსი, ნიუ-იორკ ნიქსი, ორლანდო მეჯიკი, ფინიქს სანსი, პორტლენდ ტრეილ ბლეიზერსი, საკრამენტო კინგსი და ვაშინგტონ უიზარდსი. 2007 წელს ღონისძიების სახელი ოფიციალურად გახდა NBA-ის საზაფხულო ლიგა. 2008 წელს საზაფხულო ლიგა 22 გუნდამდე გაიზარდა და დასპონსორებული იქნა EA სპორტსის მიერ. NBA-ის საზაფხულო ლიგაში, არ აქვს მნიშვნელოვა წააგებენ გუნდები თუ მოიგებენ. საზაფხულო ლიგა აძლევს ინდივიდუალურ შანს მოთამაშეებს რომ წარმოაჩინონ და დაამტკიცონ მათი შესაძლებლობები პარკეტზე. მოთამაშეების ნაწილი იმედოვნებს ხოლმე, რომ გამოიმუშავოს პატივისცემა და მოხვდეს რომელიმე გუნდის შემადგენლობაში რეგულარული სეზონის დაწყებისას. თუ რომელიმე მათგანი ჯერ არ არის აყვანილი, გუნდს შეუძლია აიყვანოს მხოლოდ საზაფხულო ლიგის გუნდში, რომელსაც ეძლევა შანსი და შესაძლებლობა გუნდმა შესთავაზოს კონტრაქტი რეგულარული სეზონის განმავლობაში. ნებისმიერ გუნდს შეუძლია აიყვანოს მოთამაშე, როდესაც ლიგა დამთავრდება. მაგალითისთვის, ჯერემი ლინი, რომელიც ჰარვარდის უნივერსიტეტის სტუდენტი იყო, მიწვეული იქნა დალას მევერიქსის მიერ საზაფხულო ლიგაში, რომელიც მანამდე არ იქნა აყვანილი დრაფტზე. 2010 წლის საზაფხულო ლიგაში, ლინმა კარგად წარმოაჩინა თავი და მოგვიანებით აყვანილი იქნა გოლდენ-სტეიტ უორიორსის მიერ. ორლანდოს საზაფხულო ლიგა 2012 NBA-ის საზაფხულო ლიგის განრიგი [1] [2] დაარქივებული 2012-09-24 საიტზე Wayback Machine. საზაფხულო ლიგის ისტორია ↑ Jazz cancel 2009 Rocky Mountain Revue, KSL.com, May 1, 2009
ორლანდოს საზაფხულო ლიგა

ორლანდოს პრო საზაფხულო ლიგა — პრო საკალათბურთო ლიგა რომელიც NBA-ის კლუბ ორლანდო მეჯიკის მიერ ტარდება აშშ-ში ყოვე ზაფხულს, NBA-ის დრაფტის დასრულების შემდეგ. ლიგაში მონაწილეობის უფლება ეძლევათ იმ მოთამაშეებს, რომლებიც NBA-ში 3 წელიწადზე ნაკლები არიან ან ახლად იქნენ არჩეული დრაფტზე. ლიგა არის ერთ-ერთი იმ ორი საზაფხულო პრო ლიგიდან, რომელიც აშშ-ში ტარდება. მეორე საზაფხულო ლიგა არის NBA-ის ვეგასის საზაფხულო ლიგა (რომელიც NBA-ის მიერ ტარდება). NBA-ის ვეგასის საზაფხულო ლიგა 2010 NBA-ის საზაფხული ლიგის განრიგი ↑ Jazz cancel 2009 Rocky Mountain Revue, KSL.com, May 1, 2009
თავხელიძე

საკუთარი სახელი თავხელიძე შეიძლება აღნიშნავდეს ერთ-ერთ შემდეგ პიროვნებათაგანს: ალბერტ თავხელიძე — ფიზიკოსი დავით თავხელიძე — ინჟინერი, მეცნიერი მექანიზმებისა და მანქანების თეორიის დარგში დავით თავხელიძე — ინჟინერ-მექანიკოსი პლატონ თავხელიძე — ისტორიკოსი ციცი თავხელიძე — ხელოვნებათმცოდნე, პიანისტი
მოსის მელოუნი

მოსის ეუჯენი მელოუნი (ინგლ. Moses Eugene Malone დ. 1955 წლის 23 მარტი, ვირჯინია) — ყოფილი ამერიკელი კალათბურთელი, რომელიც ამერიკის საკალათბურთო ასოციაციაში და ნაციონალურ საკალათბურთო ასოციაციაში თამაშობდა. 3 გზის NBA MVP და დასახელებულია ერთ-ერთ საუკეთესო მოთამაშედ NBA-ის საუკეთესო 50 მოთამაშეს შორის. 19 სეზონის განმავლობაში, ის იყო უკანასკნელი ABA-ს მოქმედი მოთამაშე, რომელმაც არაერთ წარმატებას მიაღწია ორივე ლიგაში, მათ შორის 1983 წლის NBA-ის ჩემპიონი ფილადელფია სიქსერსთან ერთად. Heisler, Mark (2003). Giants: The 25 Greatest Centers of All Time. Chicago: Triumph Books. ISBN 1-57243-577-1.  nba.com ისტორიული მოტამაშის ფაილი კარიერის სტატისტიკა დაარქივებული 2013-04-04 საიტზე Wayback Machine. უფრო მეტი კარიერის სტატისტიკა დაარქივებული 2006-10-07 საიტზე Wayback Machine. მელოუნის ბიოგრაფია ოფიციალურ NBA გვერდზე მოსის მელოუნის NBA კალათბურთის კარტები დაარქივებული 2012-02-10 საიტზე Wayback Machine.
ალგეთის წყალსაცავი

ალგეთის წყალსაცავი — წყალსაცავი საქართველოში, მდინარე ალგეთზე. მდებარეობს ქვემო ქართლის მხარის თეთრიწყაროს მუნიციპალიტეტში, სოფელ ტბისის სიახლოვეს, ქალაქ თბილისიდან 60 კმ-ში. ზედაპირის ფართობი 2,3 კმ², წყლის საერთო მოცულობა 65 მლნ. მ³, სასარგებლო მოცულობა — 60 მლნ. მ³. სიგრძე 4,2 კმ, მაქსიმალური სიგანე 1,2 კმ. საექსპლუატაციოდ გადაეცა 1983 წელს. წყალსაცავზე გაედინება მდინარე ალგეთი. დაგეგმილია 1,1 მგვტ-იანი ალგეთის ჰიდროელექტროსადგურის აშენება. წყალსაცავის წყალი გამოიყენება საირიგაციოდ — ტბისი-კუმისი. აწვდის წყალს სოფლებს: ჯორჯიაშვილს, ასურეთს, ბორბალოს, კოდას, ახალ მარაბდას, ძველ მარაბდას და სხვა. 2007 წელს მორწყა 6 ჰა მიწის ფართობი. 2012 წელს ალგეთის წყალსაცავზე ადგილობრივებმა შემთხვევით იპოვეს ადრეული შუა საუკუნეების დროინდელი ადამიანის თავის ქალა. სპეციალისტთა წინასწარი დასკვნით, ის ჩვენი წელთაღრიცხვის V-VI საუკუნეებით თარიღდება და 40 წლამდე მამაკაცს ეკუთვნის. წყალსაცავის ტერიტორიაზე არქეოლოგებმა სამარხებსა და ნამოსახლარებსაც მიაკვლიეს, რომლის მიხედვითაც დგინდება, რომ ამ შუა საუკუნეებში აქ დასახლება იყო. საქართველოს წყალსაცავები ↑ ენციკლოპედია „საქართველო“, ტ. 1, თბ., 1997. — გვ. 95. ↑ აღმოსავლეთ საქართველოში დაგეგმილა ახალი ჰიდროელექტროსადგურის აშენება ↑ ალგეთის წყალსაცავზე ადრეული შუა საუკუნეების დროინდელი ადამიანის თავის ქალა იპოვეს
იაკობ ბრედა

იაკობ ვან ბრედა (ნიდერლ. Jacob van Breda; დ. 24 ოქტომბერი, 1788, დელფტი, ნიდერლანდები — გ. 2 სექტემბერი, 1867, ჰაარლემი, ნიდერლანდები) — ნიდერლანდელი ბიოლოგი და გეოლოგი. პროფესორი. 1806 წელს ჩააბარა ლეიდენის უნივერსიტეტში, სადაც ეუფლებოდა მედიცინასა და სხვა დარგებს. 1811 წელს მიიღო სამეცნიერო ხარისხი მედიცინის ფილოსოფიის დარგში, რის შემდეგ ქალაქ პარიზში გაემგზავრა. 1816 წელს გახდა ბოტანიკის, ქიმიისა და ფარმაკოლოგიის პროფესორი. 1822 წლიდან ბოტანიკის, ზოოლოგიისა და შედარებითი ანატომიის პროფესორი გენტის უნივერსიტეტში. ჰქონდა შეგროვებული ნამარხი ორგანიზმების დიდძალი კოლექცია. ↑ 1.0 1.1 KNAW Past Members <a href="https://wikidata.org/wiki/Track:Q21491701"></a> ↑ 2.0 2.1 2.2 2.3 2.4 2.5 Leidse Hoogleraren <a href="https://wikidata.org/wiki/Track:Q23667505"></a> ↑ 3.0 3.1 3.2 3.3 Biografisch Portaal — 2009. <a href="https://wikidata.org/wiki/Track:Q1868372"></a> ↑ 4.0 4.1 4.2 4.3 4.4 4.5 4.6 4.7 4.8 RKDartists <a href="https://wikidata.org/wiki/Track:Q17299517"></a> ↑ 5.0 5.1 5.2 5.3 5.4 5.5 5.6 http://www.biusante.parisdescartes.fr/histoire/biographies/index.php?cle=58954 ↑ https://www.teylersmuseum.nl/nl/collectie/gebouw-en-geschiedenis/bekende-personen/breda-jacob-gijsbertus-samuel-van ↑ 7.0 7.1 Biographies: Jacob Gijsbert Samuel van Breda. 1788 — 1867. (p. 427—428) — Biographies from «A History of Science in The Netherlands» (Brill) დაარქივებული 2011-07-09 საიტზე Wayback Machine. на сайте Dutch History of Science Web Centre[მკვდარი ბმული]